 Wasiirka Madaxooyada oo hoggaaminayey wefti ballaadhan oo ka tirsan Xukuumadda iyo xisbiga KULMIYE oo maanta gaadhay magaaladaasi ayaa halkaasi ka jeediyey khubad waxaaanu yidhi Farxad weyn ayey noo tahay in aannu maanta idin kala soo qayb-galno banaan bixii ole-olaha xisbiga KULMIYE ee gobolka Hawd, magaalo madaxdiisa Baligubadle, waxaan jecelahay in aan halkan idiinka mahad-celino sidii qiimaha lahayd ee aad noo soo dhawayseen iyo sidii aad ugu soo baxdeen xisbiga KULMIYE musharraxiintiisa inaad taageero u muujisaan, aad iyo aad ayaanu idiinku mahad-naqaynaa, iyada oo qorax ah ayaa halkaa taagan tihiin waxa ay taasi muujinaysaa oo sabirka iyo dulqaadkaasi uu ka turjumayaa dareen siyaasadeed oo mug leh oo ka soo baxaya quluubtiina, ciyaar halkaa uma aydaan joogteen hadii aydaan waxaa aamin-saneyn, dadka mabdaa leh ayaa calaamadaa lagu gartaa. 